افغانستانده اوتگن هفته ده اوشلنگن ایککی نفر چیت ایللیک ژورنالیست بیلن محلی بیرلشگن ملت لر تشکیلاتی پرسونلی نینگ قوییب یوباریلگن لیگی بیلدیریلدی.
بیرلشگن ملتلر تشکیلاتی قاچقینچی لر بوییچه عالی کمیسرلیگی تامانیدن بیریلگن یازمه بیاناتده, کمیسرلیک نینگ افغانستان دفتری بیلن ایشلیاتگن و 11- فبروریده کابلده اوشلنگن ژورنالیست لر بیلن افغانستان وطنداشی بیرلشگن ملتلر تشکیلاتی پرسونلی نینگ بیر کون کیین قوییب یوباریلگن لیک لری معلوم قیلیندی.
بیاناتده, "افغانستان خلقی بیلن همکارلیگی میز دوام ایته دی" دییه قید ایتیلدی.
طالبان سوزچیسی ذبیح الله مجاهد ایسه بیرگن یازمه بیاناتیده, اوشبو ژورنالیست لرنینگ قوییب یوباریلگن لیک لری نی معلوم قیلرایکن, خوددی شوو کیشی لرنینگ کارت لری, لیسانسی و باشقه رسمی حجت لری بولمه گنی اوچون اوشلنگن لیک لری نی بیلدیردی.
مجاهد, افغانستان وطنداشی بیرلشگن ملت لر تشکیلاتی پرسونلی نینگ ایسه نیمه اوچون اوشلنگن لیگی حقیده معلومات بیرمه دی.
اوتکینچی طالبان حکومتی نینگ خوفسیزلیک کوچ لری, بیرلشگن ملتلر تشکیلاتی قاچقینچی لر بوییچه عالی کمیسرلیگی بیلن همکارلیکده منطقه ده ایشلیاتگن ایککی نفر چیت ایللیک ژورنالیست و بیر گروپ بیرلشگن ملت لر تشکیلاتی افغانستان وطنداشی پرسونل نی 11- فبروریده اوشله گن ایدی.
اوشلنگن اوشبو چیت ایللیک ژورنالیست لرنینگ بیری نینگ انگلیس ژورنالیست سابق بی بی سی پرسونلی اندریو نورد ایکن لیگی بیلدیریلگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
